આ વર્ષે પણ 1લી મેના રોજ શરૂ થયેલાપુસ્તક-મેળમાં સમગ્ર દેશના 300 જેટલા પ્રકાશકો અને ડિસ્ટ્રીબ્યૂટર્સે ભાગ લીધો હતો. સમગ્ર ઇવેન્ટનું આયોજન એક લિટરરી ફેસ્ટિવલ તરીકે કરવામાં આવ્યું હતું. દરેક હોલની સજાવટ થિમ બેઝ્ડ રાખવામાં આવી હતી. આ પુસ્તક-મેળામાં ન્યૂઝહન્ટે પણ પોતાના કેટલાક પ્રકાશક મિત્રો સાથે મળીને વાંચકોને ન્યૂઝહન્ટ મોબાઇલ એપ અને ઇ-બુક્સથી માહિતગાર કર્યાં હતા. ન્યૂઝહન્ટ એપ વાંચકોને તાજા સમાચારોની સાથે વિવિધ ઇ-પુસ્તકોની પણ સેવા આપે છે. દરેક ક્ષેત્રે હવે જ્યારે ટેક્નોલોજીની બોલબાલા વધી રહી છે તો સાહિત્ય ક્ષેત્ર એમાં શા માટે પાછળ રહે? આ પુસ્તક-મેળા દરમિયાન ન્યૂઝહન્ટ દ્વારા તેના વાંચકો માટે ખાસ લકી-ડ્રોનું પણ આયોજન કરવામાં આવ્યું હતું, જેમાં જીતનાર વિજેતાને ન્યૂઝહન્ટ તરફથી પાવર-બેન્ક ચાર્જરની ભેટ આપવામાં આવી હતી.